Tetrarch
Tetrarch (službeno eng. Light Tank Mk VII Tetrarch) je bio laki britanski tenk dizajniran u razdoblju između dva svjetska rata. Bio je mnogo moderniji od svojih prethodnika iz britanske serije lakih tenkova. Prvi je britanski tenk s ugrađenim novim 2 pounder topom i u potpunosti novim sistemom upravljanja tenkom. Prototip Mark VII dovršen je u novembru 1937. godine i bio je vrlo sličan kasnijim serijskim modelima s razlikom što je imao ugrađen Vickersov top kalibra 40 mm i .303 inčnu koaksijalni mitraljez umjesto 2 pounder topa i Besa mitraljeza. Serijske modele je isporučivao Metropolitan-Cammell Carriage i Wagon Co. Ltd. između 1940. i 1942. Zračni napadi i bombardiranje tvornica je prouzročilo velika kašnjenja u isporuci novih tenkova. Manji broj Tetrarcha je dopremljeno Sovjetima i sudjelovali su u borbama početkom 1942., nekoliko ih je sudjelovalo i u borbama na otoku Madagaskar u maju 1942. godine. Novu ulogu je dobio tokom 1943. godine kada je na ratište dopreman posebnom zrakoplovnom jedrilicom Hamilcar Glider. Manji broj vozila je korišten na Dan D i tokom prelaska rijeke Rajne. Nekoliko primjeraka je preinačeno u vozila za blisku potporu pješadiji tako da je umjesto topa montirana haubica kalibra 73,6 mm.